open-index/open-wikipedia-markdown huggingface dataset:
Δημοκρατικό Κόμμα των Λαών του Τζαμού και Κασμίρ

Το **Δημοκρατικό Κόμμα των Λαών του Τζαμού και Κασμίρ** (ΔΚΛΤΚ) είναι πολιτειακό πολιτικό κόμμα ενεργό στο Τζαμού και Κασμίρ της Ινδίας. Ο επικεφαλής και ιδρυτής του ΛΤΚ ήταν ο Μούφτι Μοχάμεντ Σαΐντ. Η κόρη του Μεχμπούμπα τον διαδέχθηκε ως αρχηγός του κόμματος και ως Πρωθυπουργός του Τζαμού και Κασμίρ, μετά το θάνατό του τον Ιανουάριο του 2016.

## Ιστορία
Το ΛΤΚ ιδρύθηκε το 1998 από τον πρώην Ενωσιακό Υπουργό εσωτερικών Μούφτι Μοχάμεντ Σαΐντ. Ανέλαβε την εξουσία στο Τζαμού και Κασμίρ τον Οκτώβριο του 2002, μετά τις εκλογές για τη τοπική συνέλευση. Το 2004 είχε ένα μέλος στη Λοκ Σάμπα και τη Ράτζια Σάμπα. Ήταν μέλος της κυβερνητικής Ενωμένης Προοδευτικής Συμμαχίας μέχρι τις βουλευτικές εκλογές του 2009.

Ο Σαΐντ ήταν επικεφαλής του κυβερνητικού συνασπισμού του ΛΤΚ-Ινδικού Εθνικού Κογκρέσου μεταξύ Οκτωβρίου 2002 και Νοεμβρίου 2005. Ήταν ο Προστάτης του κόμματος μέχρι το θάνατό του στις 7 Ιανουαρίου του 2016. Ο επικεφαλής του ΛΤΚ είναι η Μεχμπούμπα Μούφτι, κόρη του Σαΐντ.

Το ΛΤΚ λειτουργεί με βάση την ιδεολογία της αυτοκυβέρνησης ως σαφώς διαφορετική από τα θέματα αυτονομίας. Πιστεύει ότι η αυτονομία ως πολιτική φιλοσοφία, σε αντίθεση με την αυτονομία, εξασφαλίζει τη χειραφέτηση του λαού του Τζαμού και Κασμίρ ενώ συμμετέχει περαιτέρω σε συζητήσεις για τη νέα πολιτική εδαφικότητα του Τζαμού και Κασμίρ.

Στις γενικές εκλογές του 2014, τρία μέλη εξελέγησαν στη Λοκ Σάμπα. Τα μέλη του στη Νομοθετική Συνέλευση είναι 28 και στη Ράτζια Σάμπα είναι δύο. Το κόμμα συμμετείχε σε μια κυβέρνηση Συνασπισμού στο Τζαμού και Κασμίρ με το Κόμμα Μπαρατίγια Τζανάτα μέχρι την εγκατάλειψη της συμμαχίας από το ΚΜΤ στις 19 Ιουνίου 2018, λόγω ανησυχιών περί τρομοκρατίας και ριζοσπαστικοποίησης στο Κασμίρ.

## Εκλογικά αποτελέσματα

## Δείτε επίσης

*Εθνικό Συνέδριο του Τζαμού και Κασμίρ

## Παραπομπές

## Εξωτερικοί σύνδεσμοι

* Official Website
* Jammu and Kashmir Peoples Democratic Party at Elections.in

Κατηγορία:Πολιτικά κόμματα της Ινδίας
Λαγκάδα Αρκαδίας

Η **Λαγκάδα** είναι μικρός οικισμός 10 κατοίκων (απογραφή 2011) σε υψόμετρο 660 περίπου μέτρων. Μαζί με τον οικισμό της Βλαχοκερασιάς υπάγεται στην τοπική κοινότητα Βλαχοκερασιάς, της δημορικής ενότητας Σκιρίτιας του δήμου Τριπόλεως, της περιφερειακής ενότητας Αρκαδίας, στην περιφέρεια Πελοποννήσου.

## Ιστορικό πληθυσμού

## Διοικητικές μεταβολές

*Το 1940, με την απογραφή, ο οικισμός αναγνωρίζεται και προσαρτάται στην κοινότητα της Βλαχοκερασιάς.
*Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός προσαρτάται στο στο νεοσύστατο δήμο Σκυρίτιδας που έχει έδρα την Βλαχοκερασιά.
*Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο δήμος Σκιρίτιδας καταργείται και ο οικισμός προσαρτάται στο δήμο Τριπόλεως με έδρα τον οικισμό της Τρίπολης.

Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τον οικισμό της Βλαχοκερασιάς ( 414 κ.) την Τοπική Κοινότητα Βλαχοκερασιάς ( 424 κ.) η οποία υπάγεται στη  δημοτική ενότητα Σκιρίτιδας, του δήμου Τρίπολης, της περιφερειακής ενότητας Αρκαδίας, στην περιφέρεια Πελοποννήσου με έδρα την Τρίπολη.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Βριάρεως (μυθολογία)

Στην ελληνική μυθολογία, ο **Βριάρεως** ήταν ένας από τους Εκατόγχειρες, τέρατα παιδιά του Ουρανού και της Γαίας.

Το όνομα προέρχεται από το επίθετο βριαρός (= στιβαρός).

Οι Εκατόγχειρες ήταν τρεις: ο Βριάρεως ή Αιγαίων, ο Κότος και ο Γύγης. Το όνομά τους οφείλεται στο ότι είχαν εκατό χέρια ο καθένας. Επιπλέον, ο κάθε Εκατόγχειρας είχε 50 κεφάλια και ήταν γιγαντόσωμος. Η δύναμή τους ήταν υπερφυσική και αποτελούσαν προσωποποιήσεις βίαιων φυσικών φαινομένων

## Τιτανομαχία
Μόλις γεννήθηκαν οι Εκατόγχειρες, ο πατέρας τους τους έκλεισε στα βάθη της γης. Από εκεί τους ελευθέρωσε ο Δίας για να τον βοηθήσουν κατά την Τιτανομαχία. Αφού οι Τιτάνες νικήθηκαν, ο Δίας τους έκλεισε στα Τάρταρα και έβαλε τους Εκατόγχειρες να τους φυλάγουν.

## Τρωικός Πόλεμος
Στην Ιλιάδα, μάλλον ως επινόηση από τον ίδιο τον Όμηρο, καθώς ο μύθος δεν απαντάται αλλού, ο εκατόγχειρας που οι θεοί τον ονόμαζαν Βριάρεω και οι άνθρωποι Αιγαίωνα και ο οποίος έσωσε τον Δία από συνωμοσία που εξύφαναν εναντίον του οι θεοί.

Σε πολύ μεταγενέστερη περίοδο, ο Δάντης στη Θεία Κωμωδία τον παρουσιάζει ως εχθρό των θεών, ακολουθώντας την ερμηνεία του Λατίνου ποιητή Στάτιου.

Κατηγορία:Όντα της ελληνικής μυθολογίας
Αγνή Μόρτιμερ, κόμισσα του Πέμπροκ

Η **Αγνή Μόρτιμερ, κόμισσα του Πέμπροκ** (1317 - 25 Ιουλίου 1368) ήταν μια από τις μικρότερες κόρες τού Ρότζερ Μόρτιμερ, 1ου κόμη του Μαρς, που έμεινε πασίγνωστος για τον ρόλο του σαν εραστής τής βασίλισσας Ισαβέλλας της Γαλλίας και της Ιωάννας του Τζένβιλλ 2ης βαρόνης του Τζένβιλλ. Οι γονείς τού πατέρα της ήταν ο Έντμοντ Μόρτιμερ, 2ος βαρόνος του Μόρτιμερ και η Μάργκαρετ του Φιν. Οι γονείς τής μητέρας της ήταν ο Πιρς Τζένβιλλ των κάστρων του Τριμ & του Λάντλοου και η Ιωάννα των Λουζινιάν. Μετά από τη δημιουργία της κομητείας του Μαρς, ο πατέρας της κανόνισε μία λαμπρή σειρά από γάμους στις κόρες του. Η Αγνή παντρεύτηκε τον Λώρενς Χέιστινγκς 1ο κόμη του Πέμπροκ, και η αδελφή της Βεατρίκη Μόρτιμερ παντρεύτηκε τον Εδουάρδο του Νόρφολκ, γιο και διάδοχο του Θωμάς του Μπράδερτον 1ου κόμη του Νόρφολκ.

Ο Εδουάρδος Β΄ της Αγγλίας και η Ισαβέλλα της Γαλλίας (1295-1358) παραβρέθηκαν στην τελετή τού γάμου που έγινε στο Χέρεφορντ· οι ιστορικοί διαφωνούν για τον χρόνο: το πιθανότερο έγινε τέλη Μαΐου με αρχές Ιουνίου τού 1328 ή τού 1329. Απέκτησαν έναν γιο, τον Ιωάννη Χέιστινγκς 2ο κόμη του Πέμπροκ, που γεννήθηκε τον Αύγουστο του 1347. Ο Λώρενς απεβίωσε τον επόμενο χρόνο. Μετά το τέλος τού Λώρενς, η Αγνή παντρεύτηκε τον Ιωάννη του Χάκλεατ, χωρίς να αποκτήσει παιδιά. Η Αγνή απεβίωσε στις 25 Ιουλίου 1368, και η διαθήκη της χρονολογείται στις 10 Οκτωβρίου 1367.

## Παραπομπές


## Πηγές
*Haines, Roy Martin (2003). King Edward II: His Life, His Reign, and Its Aftermath, 1284-1330. Mcgill Queens University Press.
*Mortimer, Ian (2003). The Greatest Traitor: The Life of Sir Roger Mortimer, Ruler of England 1327–1330. New York: St. Martin's Press.

Κατηγορία:Οικογένεια Μόρτιμερ
Κάστρο των Πεγιάτσεβιτς στη Βιροβίτιτζα

Το **Κάστρο των Πεγιάτσεβιτς στη Βιροβίτιτζα** (στα σερβοκροατικά: **Dvorac Pejačević u Virovitici**) βρίσκεται στην πόλη Βιροβίτιτζα, στην κομητεία Βιροβίτιτζα Ποντράβινα, στη βόρεια Κροατία.

Ανήκε σε μια οικογένεια Κροατών ευγενών, τους *[[Οίκος Πεγιάτσεβιτς|Πεγιάτσεβιτς]]*, στην οποία ανήκαν και άλλα κάστρα στην περιοχή της Σλαβονίας. Χτίστηκε στις αρχές του 19ου αιώνα από τον Κροάτη κόμη Αντούν Πεγιάτσεβιτς και το γιο του, σε σχέδια ενός Βιεννέζου αρχιτέκτονα, του Ν. Ροθ, στο σημείο που υπήρχε παλαιότερα μεσαιωνικό κάστρο. Το 1930 αγοράστηκε από το Δήμο Βιροβίτιτζα, ανακαινίστηκε και από το 1953 στεγάζει το μουσείο της πόλης, που φιλοξενεί διάφορες συλλογές.

Το κάστρο (στην πραγματικότητα πρόκειται για έπαυλη), που είναι ορθογώνιο, είναι χτισμένο σε ύστερο-μπαρόκ και νεοκλασικό στυλ. Βρίσκεται στο κέντρο ενός πάρκου και η πρόσοψη του κτίσματος βλέπει στην μεγαλύτερη πλατεία της πόλης.


File:Dvorac Pejačević, Virovitica - jugoistok.JPG|Νοτιοανατολική πλευρά
File:Dvorac Pejačević, Virovitica - sjeveroistok.JPG|Είσοδος
File:Virovitica Castle, Croatia.JPG|Βόρειοδυτική πλευρά


## Παραπομπές


## Εξωτερικοί σύνδεσμοι
*https://web.archive.org/web/20070702070327/http://www.mdc.hr/virovitica/eng/povijest.html

Κατηγορία:Αρχαιολογικοί τόποι στην Κροατία
Κατηγορία:Κάστρα στην Κροατία
Η αποπλάνηση

***Η αποπλάνηση*** (Πρωτότυπος τίτλος: *The Beguiled*) είναι αμερικανική δραματική ταινία θρίλερ σε σενάριο και σκηνοθεσία της Σοφία Κόπολα. Η ταινία είναι βασισμένη στο μυθιστόρημα του *Ένας ζωγραφισμένος διάβολος* του Τόμας Π. Κάλιναν. Πρωταγωνιστούν οι Κόλιν Φάρελ, Νικόλ Κίντμαν, Κίρστεν Ντανστ και Ελ Φάνινγκ.

Έκανε πρεμιέρα στις 24 Μαΐου 2017 στο Φεστιβάλ των Καννών και στις 23 Ιουνίου 2017 στις Ηνωμένες Πολιτείες. Η ταινία ήταν υποψήφια για τον Χρυσό Φοίνικα στο Φεστιβάλ των Καννών, ενώ η Σοφία Κόπολα κέρδισε τον βραβείο Καλύτερου Σκηνοθέτη, καθιστώντας τη δεύτερη γυναίκα που έχει κερδίσει το συγκεκριμένο βραβείο.

## Υπόθεση
Η ιστορία επικεντρώνεται κατά τη διάρκεια του εμφυλίου πολέμου στις ΗΠΑ, σε ένα οικοτροφείο μόνο για κορίτσια στη Βιρτζίνια, στο νότο της χώρας. Ένας στρατιώτης της Ένωσης, ο Τζον ΜακΜπέρνι, τραυματίζεται σοβαρά, και θα τον βρει ένα από τα κορίτσια, που μαζεύει μανιτάρια στο δάσος. Ο στρατιώτης καταλήγει να βρει καταφύγιο στο οικοτροφείο, όπου βρίσκονται πέντε νεαρά κορίτσια και δύο δασκάλες. Μετά από την περίθαλψη που δέχτηκε, ο στρατιώτης μένει σε ένα δωμάτιο του οικοτροφείου που κάποτε χρησίμευε ως αίθουσα μουσικής. Εκεί, ο στρατιώτης ανακάμπτει, αλλά καταλήγει να κατακτά τις καρδιές ορισμένων γυναικών, με απρόσμενες εξελίξεις.

## Καστ
*Κόλιν Φάρελ ως *Δεκανέας Τζον ΜακΜπέρνι*
*Νικόλ Κίντμαν ως *Μάρθα Φάρνσγουορθ*
*Κίρστεν Ντανστ ως *Εντουίνα Μόρροου*
*Ελ Φάνινγκ ως *Αλίσια*
*Ανγκάρι Ράις ως *Τζέιν*
*Ούνα Λόρενς ως *Έϊμι*
*Άντισον Ρίκα ως *Μαρί*
*Έμμα Χάουαρντ ως *Έμιλι*

## Βραβεία και υποψηφιότητες

## Παραπομπές


## Εξωτερικοί σύνδεσμοι
*

Κατηγορία:Ταινίες του 2017
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Φεμινιστικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες παραγωγής Focus Features
Πύργος του Ρολογιού της Σμύρνης

Ο **Πύργος του Ρολογιού της Σμύρνης** (στα τουρκικά: **İzmir Saat Kulesi**) βρίσκεται στην Πλατεία Κονακίου, της ομώνυμης περιοχής της Σμύρνης.

Κατασκευάστηκε το 1901 σε σχέδια του Λεβαντίνου Γάλλου αρχιτέκτονα Raymond Charles Père. Ήταν το δώρο του Γερμανού Αυτοκράτορα Γουλιέλμου Β’ για την 25η επέτειο της ανόδου στο θρόνο του σουλτάνου Αμπντούλ Χαμίτ Β'. Έχει ύψος 25μ., είναι διακοσμημένος με το Οθωμανικό αρχιτεκτονικό στυλ και κυκλικά στη βάση του υπάρχουν τέσσερα συντριβάνια. Ο σκελετός του είναι κατασκευασμένος από σίδηρο και μόλυβδο.

Ο Πύργος του Ρολογιού της Σμύρνης απεικονίστηκε στο χαρτονόμισμα των 500 τουρκικών λιρών που κυκλοφόρησε το 1983 μέχρι το 1989.

Κατηγορία:Κτίρια και κατασκευές στη Σμύρνη
Γλώσσα Κενάτι

Η **Κενάτι **είναι ελλιπώς τεκμηριωμένη Παπούα γλώσσα που ομιλείται από μόλις περίπου 950 άτομα (το 1990), στην Παπούα Νέα Γουινέα. Είναι επίσης γνωστή ως Αζιάνα, Γκανάτι και Κενάθι. Συγκεκριμένα ομιλείται σε 3 χωριά που βρίσκονται στην Επαρχία Ανατολικών Υψιπέδων και πιο συγκεκριμένα στην επαρχία Ουονενάρα της Παπούα Νέας Γουινέας.

Ο Βουρμ (1960, 1975) τοποθετεί τη γλώσσα στις γλώσσες Υψιπέδων της Ανατολικής Νέας Γουινέας ως ανεξάρτητο κλάδο. Ο Ρος (2005) δεν μπορούσε να βρει αρκετά στοιχεία για να επιβεβαιώσει και την άφησε αταξινόμητη. Ωστόσο, ο *Εθνολόγος* (2009) την κατατάσσει πιο συγκεκριμένα στις γλώσσες Καϊνάντου, άλλο παράρτημα της οικογένειας Ανατολικών Υψιπέδων του Βουρμ.

## Παραπομπές


## Εξωτερικές συνδέσεις

* Γλώσσα Κενάτι 

Κ
Γλώσσα Άουα (Παπούα Νέα Γουινέα)

Η **Άουα **είναι γλώσσα Καϊνάντου της Παπούα Νέας Γουινέας. Ανήκει στις γλώσσες Καϊνάντου-Γκορόκα που με τη σειρά τους ανήκουν στην διανεογουινεακή γλωσσική οικογένεια.

## Παραπομπές


## Εξωτερικοί σύνδεσμοι

* Η συλλογή XG1 του Kaipuleohone περιλαμβάνει υλικά στην γλώσσα Άουα, διαθέσιμα χωρίς συνδρομή.

Α
Έλενα Σανταρέλι

Η **Έλενα Σανταρέλι** (ιταλικά: Elena Santarelli, γενν. 18 Αυγούστου 1981), είναι Ιταλίδα τηλεπαρουσιάστρια, ηθοποιός και πρώην μοντέλο.

## Βιογραφία και καριέρα
Γεννήθηκε στη Λατίνα από τους Ενρίκο Σανταρέλι και Πατρίτσια Ριγκέτι (αδελφή του ποδοσφαιριστή Ουμπάλντο Ριγκέτι). 

Το 1998, κέρδισε τον ιταλικό διαγωνισμό Elite Model Look, κάνοντας έτσι πολλούς να την χαρακτηρίσουν ως τη νέα Βαλέρια Μάσα. Έχει πρωταγωνιστήσει σε πολλές διαφημιστικές καμπάνιες, όπως των οίκων Emporio Armani, Genny, Gattinoni, Laura Biagiotti, Gai Mattiolo, Soprani και Fusco.

Το τηλεοπτικό της ντεμπούτο το έκανε ως βοηθός παρουσιαστή στο κουίζ σόου «L'eredità» στο Rai 1. Αργότερα, πήρε μέρος στην αθλητική εκπομπή «Stadium Sprint» και το 2005 συμμετείχε στον τρίτο κύκλο του ριάλιτι «L'Isola dei Famosi»  στο Rai 2. Την ίδια χρονιά, έκανε μια σέξι φωτογράφιση για το ημερολόγιο του περιοδικού «Max».  

Έχει παρουσιάσει διάφορες τηλεοπτικές εκπομπές, μεταξύ των οποίων «Live in MTV», «Glob» και «Kalispera». 

Επίσης είναι ενεργή ηθοποιός και έχει παίξει σε ταινίες, τηλεοπτικές σειρές και θεατρικές παραστάσεις. 

## Προσωπική ζωή
Στις 2 Ιουνίου 2014, παντρεύτηκε τον πρώην ποδοσφαιριστή Μπερνάρντο Κοράντι, έπειτα από 8 χρόνια σχέσης. Έχουν αποκτήσει μαζί δύο παιδιά, τον Τζιάκομο (γενν. 22 Ιουλίου 2009) και την Γκρέτα (γενν. 25 Μαρτίου 2016).

## Εργογραφία

### Τηλεόραση

## Παραπομπές

## Εξωτερικοί σύνδεσμοι

* Η  

Κατηγορία:Ιταλίδες μοντέλα
Κατηγορία:Ιταλίδες ηθοποιοί τηλεόρασης
Κατηγορία:Ιταλίδες τηλεπαρουσιάστριες
Κιαμήλ Πασάς

Ο **Μεχμέτ Κιαμήλ Πασάς** (, , 1833 – 14 Νοεμβρίου 1913), ήταν Οθωμανός πολιτικός τουρκοκυπριακής καταγωγής. Ήταν μεγάλος Βεζίρης της Αυτοκρατορίας για τέσσερις διαφορετικές περιόδους.

## Πρώτα χρόνια
μικρογραφία|379x379εσ|Ο Μεχμέτ  Κιαμήλ Πασάς ως μεσήλικας|εναλλ.=
Γεννήθηκε στη Λευκωσία το 1833, γιος του Κυβερνήτη Σαλίχ Αγά από το χωριό Πυρόι, στην Κύπρο. Η πρώτη του θέση ήταν στο νοικοκυριό του Αντιβασιλέα της Αιγύπτου. 

## [[Βαλκανικοί Πόλεμοι]]
Ο Κιαμήλ Πασάς με την ελπίδα να διαιρέσει τους συμμάχους σκέφτηκε να συνάψει ειρήνη με τον βασιλιά Φερδινάνδο, καθώς μετά την αποτυχία της βουλγαρικής επίθεσης εναντίον των οχυρωμάτων της Τσατάλτζας, οι Τούρκοι θεώρησαν τους Βούλγαρους ως τον ισχυρότερο εχθρό τους. Σε αυτήν τη στενάχωρη τοποθεσία στη Τσατάλτζα, οι Βούλγαροι δεν είχαν πλέον την ικανότητα να τους υπερφαλαγγίσουν με γρήγορες κινήσεις. Η θάλασσα και από τις δύο πλευρές και ταβαριά πυροβόλα των τουρκικών πολεμικών πλοίων, που οριοθετούσαν την επίθεση σε μια περιορισμένη κεντρική πεδιάδα, επέτρεψαν στον Τούρκο στατιώτη να μείνει στα χαρακώματα και τα αναχώματά του, και από εκεί να βάλλει με σταθερά πυρά κατά του επελαύνοντος βουλγαρικού ιππικού.Ενώ ο Φερδινάνδος έστειλε στην Κωνσταντινούπολη  ως αντιπρόσωπο τον διακριθέντα κατά τον πόλεμο στρατηγό Σάβωφ, τελικά έπαψαν όλες οι διαπραγματεύσεις μεταξύ των Βουλγάρων και της Πύλης.

## Βιογραφία
Στις 14 Νοεμβρίου 1913, ενώ άρχισε τα σχέδια να επισκεφθεί την Αγγλία το 1914, ο Κιαμήλ Πασάς ξαφνικά πέθανε από συγκοπή και θάφτηκε στην αυλή του Τζαμιού Αράμπ Αχμέντ Πασά. 

Ο Σερ Ρόναλντ Στορς, Βρετανός Κυβερνήτης της Κύπρου από το 1926 έως το 1932, ανήγειρε ένα μνημείο πάνω από τον τάφο του Κιαμήλ Πασά. Συνέθεσε επίσης μια αγγλική επιγραφή χαραγμένη στη ταφόπλακα κάτω από μία τουρκική επιγραφή στην παλαιά  τουρκική γραφή. Αναφέρει ως εξής:

*Η Υψηλότητά Του Κιαμήλ Πασά.*

*Ο γιος του Καπετάν Σαλίχ Αγά του [[Πυριδίνη|Πυρόι]].*

*Γεννήθηκε στη [[Λευκωσία]] το 1833 .*

*Δημόσιος Υπάλληλος.*

*Ο επίτροπος της [[Λάρνακα|Λάρνακας]].*

*Διευθυντής του Εβκάφ.*

*Τέσσερις φορές μέγας Βεζίρης της Οθωμανικής Αυτοκρατορίας.* 

*Ένας Μεγάλος Τούρκος και * 

*Ένας Σπουδαίος Άνθρωπος.*

## Εικόνες

Αρχείο:Durbar Port Said stopover 1911.jpg|Ο Κιαμήλ Πασά με τον Βρετανούς, Αιγύπτιους και Τούρκους πολιτικούς (Μαγιά Μεχμέτ Ζιγιαεντίν) το 1911.
Αρχείο:Enver kamil.jpg|Ο Ενβέρ Μπέης ζητώντας από τον Κιαμήλ Πασά να παραιτηθεί κατά τη διάρκεια της επιδρομής στην Υψηλή Πύλη.


## Παραπομπές


Κατηγορία:Πασάδες της Οθωμανικής Αυτοκρατορίας
These Heaux

**"These Heaux"** (προφέρεται "these hoes")είναι τραγούδι που ηχογράφησε η Αμερικανίδα Ιντερνετική περσόνα και ράπερ Ντανιέλ Μπρεγκόλι (Αγγλικά: Danielle Bregoli), με το ψευδώνυμο Μπαντ Μπάμπι (Αγγλικά: Bhad Bhabie). Κυκλοφόρισε στις 24 Αυγούστου, 2017, ως το single ντεμπούτο της ράπερ και ακολούθως έγινε και η νεότερη που έχει single ντεμπούτο στο ''Billboard'' Hot 100.

## Ιστορικό
Το τραγούδι έφτασε στην 77η θέση στο *Billboard* Hot 100 των Ηνωμένων Πολιτειών Αμερικής την εβδομάδα της 23ης Σεπτεμβρίου, 2017. Έκανε επίσης την Μπρεγκόλι την τρίτη νεότερη καλλιτέχνιδα όλων των εποχών στα τσαρτ των Hot 100, μετά την JoJo και τον Stevie Wonder

## Μουσικό Βίντεο
Το επίσημο μουσικό βίντεο, σκηνοθετήθηκε από τον Good Boy Shady, ανέβηκε στο κανάλι της Danielle στο YouTube στις 30 Αυγούστου, 2017Στο βίντεο, η Bregoli κάνει βόλτες στους δρόμους της Venice, California, αποστομώνοντας τους "haters" της οι οποίοι διαμαρτύρονται. Μια κοπέλα που μοιάζει στη Κάιλι Τζένερ εμφανίζεται στο βίντεο

## Παραπομπές


Κατηγορία:Singles (ντεμπούτο)
Κατηγορία:Τραγούδια του 2017
Κατηγορία:Singles του 2017
Οικογένεια Μόρτιμερ

Οι **Μόρτιμερ** είναι Αγγλικό επώνυμο με καταγωγή από την Νορμανδία. Η προέλευση του ονόματος κατά την πιθανότερη εκδοχή είναι το *αβαείο του Μόρτιμερ* που ιδρύθηκε στην Λιζόρ κοντά στην Ρουέν από το Τάγμα των Κιστερκιανών. Ο Ερρίκος Β΄ της Αγγλίας παραχώρησε την περιοχή στο τάγμα την δεκαετία του 1180.
Oι μοναχοί έσκαψαν μια αποχετευτική λίμνη και έκτισαν το αβαείο, τα ερείπια του αβαείου και η λίμνη ήταν εμφανέστατα στους επισκέπτες τον 16ο αιώνα. Ο Φραγκίσκος του Μπωρεπαίρ εξηγεί ότι το όνομα *"Μόρτιμερ"* είναι συνθετικό της Γαλλικής λέξης *"mort"* που σημαίνει *"νεκρός"* και της Γαλλικής λέξης *"mer"* που σημαίνει *"θάλασσα"* και είναι συνώνυμο του *"στάσιμος"*. Οι μοναχοί χρησιμοποίησαν την διπλή ονομασία πιθανότατα σαν λογοπαίγνιο επειδή τους θύμιζε την Νεκρά θάλασσα. Το χωριό Μόρτιμερ στα βόρεια του Γαλλικού διαμερίσματος του Σεν-Μαριτίμ είχε το ίδιο όνομα και προϋπήρχε πάνω από 100 χρόνια από την εποχή που έκτισαν οι μοναχοί το αβαείο στο Λιζόρ. Μια άλλη εξήγηση που κυκλοφόρησε τα νεώτερα χρόνια είναι ότι το όνομα οφείλεται σε κάποιον Σταυροφόρο με το όνομα Μόρτιμερ που διακρίθηκε σε πολλές μάχες στην περιοχή της Νεκράς Θάλασσας αλλά μάλλον πρόκειται για μύθο.

## Διεκδίκηση του θρόνου της Αγγλίας

Tον Μεσαίωνα οι Μόρτιμερ ήταν ισχυρή οικογένεια ευγενών στις δυτικές Μαρς με έδρα το *κάστρο του Γουίγκμορ* στο Χερεφορντσάιρ. Ο Εδμόνδος Μόρτιμερ, 3ος κόμης του Μαρς παντρεύτηκε την Φιλίππη, 5η κόμισσα του Όλστερ μοναδική κόρη του Λάιονελ της Αμβέρσας με αποτέλεσμα να γίνουν απρόσμενα διεκδικητές του Αγγλικού θρόνου την εποχή του Ριχάρδου Β΄ της Αγγλίας. Οι ελπίδες τους έσβησαν όταν ο Ερρίκος Δ΄ της Αγγλίας αρχηγός του Οίκου του Λάνκαστερ ανέτρεψε τον ξάδελφο του και έγινε ο επόμενος βασιλιάς (1399). Η εγγονή της Φιλίππης Άννα Μόρτιμερ παντρεύτηκε τον Ριχάρδο του Κέιμπριτζ με αποτέλεσμα τα κληρονομικά δικαιώματα των Μόρτιμερ να περάσουν στον Οίκο της Υόρκης όταν ξέσπασε ο Πόλεμος των Ρόδων.

## Οικόσημα των Μόρτιμερ

Arms of Mortimer-de Burgh.svg|Μόρτιμερ - ντε Μπεργκ, κομήτων του Μαρς
Coat of Arms of Roger Mortimer de Chirk.svg|Ρότζερ Μόρτιμερ του Chirk
Armoiries de Geoffroy de Mortemer.svg|Γοδεφρείδος Μόρτιμερ
Elizabeth of York Arms.svg|Ελισάβετ της Υόρκης, σύζυγος Ερρίκου Ζ΄ Τυδώρ: Αριστερό ήμισυ: του πατέρα της Εδουάρδου Δ΄ της Αγγλίας. Δεξί ήμισυ: 1.Αγγλίας, 2&3.ντε Μπεργκ, 4.Μόρτιμερ (Η Άννα Μόρτιμερ-ντε Μπεργκ ήταν γιαγιά του Εδουάρδου Δ΄)


## Γενεαλογικό δέντρο των Μόρτιμερ

## Παραπομπές
 		


## Πηγές

*C.P Lewis, Mortimer Roger (I) de (fl. 1054-c.1080) in Oxford Dictionary Of National Biography, Oxford University Press 2004.
*François de Beaurepaire, Les noms des communes et anciennes paroisses de la Seine-Maritime, éditions Picard 1979.
Ιράγκα

Η **Ιράγκα** είναι Ελληνική κοινότητα στην Γεωργία αποτελούμενη από 5 χωριά. Τα εν λόγω χωριά δημιουργήθηκαν από Έλληνες μετανάστες από την Σάντα του Πόντου που κατέφθασαν στην περιοχή αυτή της σημερινής Γεωργίας το 1856.Πριν από 160 χρόνια, ο Χαράλαμπος Σαββίδης έφυγε σε ηλικία 18 ετών με την οικογένειά του, με τους πρώτους διωγμούς των χριστιανών, από το χωριό Πινατάντων της Σάντας. Πήγαν στη Γεωργία. Εκεί μαζί με άλλους έξι Πόντιους συγχωριανούς και τις οικογένειές τους –Αλιχανίδης, Χουνουζίδης, Παπουνίδης, Λαμπριανίδης, Λαζαρίδης, Χατζίδης–, αγόρασαν τη γη της Ιραγκά.

## Δείτε επίσης

* Τσάλκα
* Έλληνες στη Γεωργία

## Παραπομπές


Κατηγορία:Χωριά της Γεωργίας
Αλίκη Γιωτοπούλου – Μαραγκοπούλου

Η **Αλίκη Γιωτοπούλου - Μαραγκοπούλου** (Κέρκυρα 1917 - Αθήνα 2018) ήταν Ομότιμη Καθηγήτρια Εγκληματολογίας και πρώην Πρύτανης (δύο φορές) του Παντείου Πανεπιστημίου, Επίτιμη Πρόεδρος της Διεθνούς Ένωσης Γυναικών και του Συνδέσμου για τα Δικαιώματα της Γυναίκας και Πρόεδρος του Ιδρύματος Μαραγκοπούλου για τα Δικαιώματα του Ανθρώπου.Για τη δράση της έχει τιμηθεί, πλην άλλων, με το *παράσημο του «[[Τάγμα του Φοίνικος|Ανώτερου Ταξιάρχη του Τάγματος του Φοίνικος]]»* από τον Πρόεδρο της Ελληνικής Δημοκρατίας, το *Εθνικό* *Αριστείο της Ακαδημίας Αθηνών του έτους 2006* (τελετή απονομής 25 Μαρτίου 2006), το *Βραβείο* *Tocqueville 1992* της Association Internationale des Criminologues de Langue Française, το *Βραβείο του Υπουργείου Δικαιοσύνης και Δημόσιας Τάξης της Κυπριακής Δημοκρατίας* και με το Βραβείο του Ιδρύματος της Βουλής για τον Κοινοβουλευτισμό και τη Δημοκρατία (τελετή απονομής στο Κοινοβούλιο 18.6.2010). 

## Βιογραφικό
Γεννήθηκε το 1917 στην Κέρκυρα και ήταν κόρη του νομικού Παναγιώτη Γιωτόπουλου. Σπούδασε νομικά στο Πανεπιστήμιο Αθηνών και έκανε μεταπτυχιακές σπουδές στο Ποινικό Δίκαιο και στην Εγκληματολογία στη Ρώμη και στη Γενεύη, όπου αναγορεύθηκε διδάκτορας.

Τη διετία 1974-1976 ήταν αντιπρόεδρος του Δικηγορικού Συλλόγου Αθηνών. Το 1976 εξελέγη τακτική καθηγήτρια Εγκληματολογίας στο Πάντειο Πανεπιστήμιο, στο οποίο διατέλεσε πρύτανης πρώτη φορά το διάστημα 1979-1980 και δεύτερη φορά το διάστημα 1983-1984. Συμμετέσχε στην επιστημονική επιτροπή που συνέταξε τον νόμο για την ισότητα των φύλων (N. 1329/1983).

Ήταν μέλος του ΔΣ της Διεθνούς Εταιρίας Εγκληματολογίας. Το 2008 ίδρυσε την Ελληνική Εταιρία Εγκληματολογίας, της οποίας υπήρξε και Πρόεδρος, ενώ υπήρξε αντιπρόεδρος του Εθνικού Κέντρου Κοινωνικών Ερευνών. Διετέλεσε επίσης Πρόεδρος της Διεθνούς Ένωσης Γυναικών, από 1989 μέχρι το 1996, και Πρόεδρος της Εθνικής Επιτροπής της Ελλάδας για τα Δικαιώματα του Ανθρώπου, την εξαετία 2000-2006. Από το 1965 μέχρι την Απριλιανή Δικτατορία διηύθυνε το περιοδικό *Ο Αγώνας της Γυναίκας*, που εξέδιδε ο Σύνδεσμος για τα Δικαιώματα της Γυναίκας. Διετέλεσε πρόεδρος του Συνδέσμου μετά την πτώση της δικτατορίας.

Από το 1978 ήταν πρόεδρος του Ιδρύματος Μαραγκοπούλου για τα Δικαιώματα του Ανθρώπου, που είχε ιδρύσει το 1973 ο σύζυγός της, Γεώργιος Ν. Μαραγκόπουλος, πρώην πρόεδρος του Συμβουλίου της Επικρατείας.

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 34

## Παραπομπές


Κατηγορία:Έλληνες νομικοί
Κατηγορία:Πρυτάνεις Ελληνικών Πανεπιστημίων
Κατηγορία:Καθηγητές Παντείου Πανεπιστημίου
Κατηγορία:Αιωνόβιοι
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ματίας Ναουέλ

Ο **Ματίας Ναουέλ Λέιβα Εσκιβέλ** (ισπανικά: *Matías Nahuel Leiva Esquivel*, 22 Νοεμβρίου 1996), γνωστός απλά ως **Ναουέλ,** είναι Αργεντινό-Ισπανός επαγγελματίας ποδοσφαιριστής που αγωνίζεται ως ακραίος μεσοεπιθετικός στη Σούπερ Λίγκα για τον Ολυμπιακό Πειραιώς. 

## Καριέρα
### Βιγιαρέαλ
Γεννήθηκε το στις 22 Νοεμβρίου του 1996, στη Σάντα Φε της Αργεντινής και σε ηλικία 14 ετών μετακόμισε στην Ισπανία, όπου εντάχθηκε στις ακαδημίες τις Βιγιαρεάλ. Το 2012, πραγματοποίησε την πρώτη του επαγγελματική εμφάνιση, στην Τερθέρα Ντιβιζιόν με τη Βιγιαρεάλ Γ, ενώ έως και το 2015, έκανε εμφανίσεις και στη Βιγιαρέαλ Β. 

Στις 13 Ιανουαρίου του 2014, πραγματοποίησε και το ντεμπούτο με την πρώτη ομάδα στην Πριμέρα Ντιβισιόν, σε έναν αγώνα κόντρα στη Ρεάλ Σοσιεδάδ.  Στις 28 Αυγούστου του 2014, πέτυχε και το πρώτο γκολ, κόντρα στην Αστάνα, για το Europa League.

Στις 16 Ιουνίου του 2016, υπέγραψε διετή δανεισμό στη Ρεάλ Μπέτις, ο οποίος όμως σταμάτησε τον χειμώνα του 2018, όπου έπειτα εντάχθηκε στην Μπαρτσελόνα Β, ξανά υπό τη μορφή δανεισμού, για ένα εξάμηνο. Το 2018, αποχώρησε από τη Βιγιαρεάλ. 

### Ολυμπιακός Πειραιώς
Την 1 Σεπτεμβρίου του 2018, η Βιγιαρεάλ ανακοίνωσε επίσημα τη μεταγραφή του ποδοσφαιριστή στον Ολυμπιακό Πειραιώς.

## Εθνική Ισπανίας
Ο Ναουέλ, το 2015, πανηγύρισε το Ευρωπαϊκό Πρωτάθλημα Ποδοσφαίρου U19, στην Ελλάδα, με την Εθνική Ισπανίας U19. Μάλιστα είχε πετύχει και 2 τέρματα, ένα γκολ στη Γερμανία στη φάση των ομίλων και ένα με τη Ρωσία, σε ένα σημαντικό αγώνα που έληξε 2-0, στην Κατερίνη.

Από το 2015, αγωνίζεται στην Εθνική Ισπανίας U21. 

## Τίτλοι
; Ισπανία U19
* Ευρωπαϊκό Πρωτάθλημα Ποδοσφαίρου U19: 2015

## Παραπομπές


## Εξωτερικοί σύνδεσμοι
*Villarreal official profile 
*
*
*La Liga official profile 

Κατηγορία:Αργεντινοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Μέσοι ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Βιγιαρρεάλ ΚΦ Β
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Αλφάβητο Μολόνττσοφ

μικρογραφία|Κυριλλικό αλφάβητο Μολόνττσοφ
Το **Κυριλλικό αλφάβητο Μολόνττσοφ** (Κόμι: Молодцов анбур, *Molodcov anbur*) είναι αλφάβητο που προέρχεται από το Κυριλλικό και χρησιμοποιήθηκε στη δεκαετία του 1920 και του 1930 για να γράψει δύο εκδόσεις της γλώσσας Κόμι, την Κόμι-Ζιριάν και Κόμι-Περμιάκ. Αντικαταστάθηκε από το λατινικό αλφάβητο Μολόνττσοφ το 1931 και αργότερα από το Κυριλλικό αλφάβητο στην Αυτόνομη Σοβιετική Σοσιαλιστική Δημοκρατία των Κόμι.

Τα γράμματα που συναντώνται μόνο στο κυριλλικό αλφάβητο Μολόνττσοφ είναι τα ακόλουθα:
Ԁ Ԃ Ԅ Ԇ Ԉ Ԋ Ԍ Ԏ (τα άγκιστρα αντιπροσωπεύουν φατνιακοποίηση)

Επιπλέον, τα γράμματα Ф ф, Х х, και Ц ц μπορεί να χρησιμοποιήθηκαν για λέξεις που προέρχονταν από την ρωσική.
μικρογραφία|Λατινικό αλφάβητο Μολόνττσοφ
Το λατινικό αλφάβητο Μολόνττσοφ χρησιμοποιήθηκε στην περιφέρεια Περμ, όπου σχεδόν όλες οι δημοσιεύσεις στα Κόμι από το 1932 μέχρι το 1936 έγιναν στο λατινικό αλφάβητο Μολόνττσοφ.

## Παραπομπές


Κατηγορία:Δημοκρατία των Κόμι
Κατηγορία:Γλώσσες της Ρωσίας
Ηλιορράχη Ιωαννίνων

Η **Ηλιορράχη** (μέχρι το 1928 **Κουτσούφλιανη**) είναι οικισμός του Δήμου Κόνιτσας του Νομού Ιωαννίνων που βρίσκεται στην Περιφέρεια Ηπείρου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.

Σύμφωνα με το σχέδιο “Καποδίστριας”, από το 1997 μέχρι το 2010, η Ηλιορράχη ανήκε στο Δημοτικό Διαμέρισμα Ηλιορράχης, του Δήμου Κόνιτσας και νωρίτερα αποτελούσε ξεχωριστή κοινότητα.

Η Ηλιορράχη έχει υψόμετρο 536 μέτρων, σε γεωγραφικό πλάτος 40,0543254586 και γεωγραφικό μήκος 20,7020274789. Σύμφωνα με τις γενικές απογραφές πληθυσμού του 2011 η Ηλιορράχη έχει πληθυσμό 112 κατοίκων. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Γενικές πληροφορίες
Στον οικισμό διατηρούνται μεγάλα πετρόκτιστα σπίτια και αρχοντικά καθώς πέτρινες βρύσες του χωριού.

Λίγο έξω από το χωριό βρέθηκαν ερείπια  αρχαίων κτισμάτων, που χρονολογούνται από τον 13ο π.Χ. έως τον 3ο μ.Χ. αιώνα. Άλλα ευρήματα επιβεβαίωσαν την παρουσία των Μολοσσών και την οικονομική ανάπτυξη της περιοχής κατά την περίοδο της παρουσίας τους, ιδίως την εποχή της βασιλείας του Πύρρου.

Το 1898 το χωριό υπέστη ολοκληρωτική καταστροφή από τους Τούρκους ως αντίποινα.

Στο χωριό εδρεύει ο Εκπολιτιστικός Σύλλογος Ηλιόρραχης που διοργανώνει πανηγύρια.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Χίλντε Σραμ

Η **Χίλντε Σραμ** (γεννήθηκε ως **Χίλντε Σπέερ,** 17 Απριλίου 1936) είναι Γερμανίδα πολιτικός για την Συμμαχία '90/Οι Πράσινοι (*Bündnis 90/Die Grünen*). Διεθνώς είναι γνωστή ως η κόρη του γερμανού αρχιτέκτονα και του υψηλόβαθμου αξιωματικού του Ναζιστικού Κόμματος Άλμπερτ Σπέερ (1905-1981), και η μικρότερη αδελφή του Άλμπερτ Σπέερ του νεότερου (1934-2017)

## Ζωή
Ως έφηβη, η Σραμ βραβεύτηκε με μια ανταγωνιστική υποτροφία για σπουδές στις Ηνωμένες Πολιτείες. Η κυβέρνηση των ΗΠΑ αρχικά της αρνήθηκε μια θεώρηση, αλλά άλλαξε την απόφασή της στο πρόσωπο της δημοσιότητας, συμπεριλαμβανομένων των προσφορών για φιλοξενία από διάφορες οικογένειες (μερικές από αυτές ήταν Εβραϊκές).

Η Σραμ έγινε εξέχουσα Ευρωπαϊκή πολιτική προσωπικότητα που διέκρινε τον εαυτό της για να βοηθήσει τα θύματα του αντισημιτισμού και των Ναζιστικών θηριωδιών. Το 1994 τιμήθηκε με το Βραβείο Μωυσής Μέντελσον από το Βερολίνο για την εργασία της. Η Σραμ είναι ενεργή στην πολιτική και υπήρξε ηγέτης του Κόμματος των Πρασίνων στο Βερολίνο. Έχει διατελέσει μέλος της Βουλής των Αντιπροσώπων του Βερολίνου από το 1985 έως το 1987 και το 1989 έως το 1991 και Αντιπρόεδρος μεταξύ του 1989 και του 1990.

Για το δραματοποιημένο ντοκιμαντέρ του 2005 *Speer und Er* δέχτηκε αρκετές συνεντεύξεις.

Η Σραμ είχε μακρά αλληλογραφία με τον πατέρα της ενώ βρισκόταν στην φυλακή Σπάνταου, από την οποία αποφυλακίστηκε τον Οκτώβριο του 1966.

## Παραπομπές


## Εξωτερικοί σύνδεσμοι
* Hilde Schramm in an interview '<nowiki/>'''I feel ashamed''''
* Schramm receives the Moses Mendelssohn Award

Κατηγορία:Γερμανοί κοινωνιολόγοι
Α.Γ.Σ. Κεραυνός Αιγίου

Ο **Αθλητικός Γυμναστικός Σύλλογος Κεραυνός Αιγίου** είναι ελληνικό αθλητικό σωματείου, που δραστηριοποιείται στην πόλη του Αιγίου στην Αχαΐα. Επίσημο έτος ίδρυσής του είναι το 1981 και οι αθλητές του αγωνίζονται με χρώματα το κίτρινο και το μπλε. Καλλιεργεί σήμερα αποκλειστικά το άθλημα της καλαθοσφαίρισης, διαθέτοντας νομική μορφή ερασιτεχνικού σωματείου. Στο παρελθόν είχε δημιουργήσει τμήματα και άλλων αθλημάτων, όπως ποδοσφαίρου, πετοσφαίρισης, χειροσφαίρισης, ποδηλασίας και ενόργανης γυμναστικής.

## Ιστορία
Σύμφωνα με το αρχείο του Πρωτοδικείου Πάτρας, το αρχαιότερο αθλητικό σωματείο της Αιγιάλειας ιδρύθηκε το 1903. Ονομαζόταν *Κεραυνός Αιγίου* και διέθετε δύο τμήματα, ποδοσφαίρου και ποδηλασίας. Ιδρυτές του ήταν δύο επιφανή μέλη της κοινωνίας του Αιγίου, ο Στέφανος Σουφλής και ο Κώστας Γεωργαντάς. Εξαιτίας, όμως, των δύσκολων συνθηκών της εποχής ο σύλλογος για κάποια χρόνια υπολειτουργούσε και το 1918 είχε παύσει τη λειτουργία του. Το όνομα όμως ενέπνευσε τον Τάκη Παγουράκη, ο οποίος στις 26 Μαρτίου 1981, ίδρυσε μαζί με τον Τάκη Γριβέρη, τον Βασίλη Μουντζουρούλια, τον Αριστείδη Φίλια και τον Αποστόλη Πρίνο, τον νέο Κεραυνό Αίγίου.

Τα τρία πρώτα χρόνια λειτούργησε αποκλειστηκά σαν ποδοσφαιρικός σύλλογος, λαμβάνοντας μέρος στο Πρωτάθλημα της Γ' Κατηγορίας Ανδρών που διοργανώνει η Ε.Π.Σ. Αχαΐας. Το 1983 το ποδόσφαιρο παραχωρεί τη θέση του στην καλαθοσφαίριση. Στο επόμενο διάστημα ιδρύθηκαν τμήματα ενόργανης γυμναστικής και χειροσφαίρισης, χωρίς ωστόσο να μακροημερεύσουν. Επίσης ιδρύθηκε τμήμα γυναικείας πετοσφαίρισης με προπονητή τον Κώστα Βελισσαρόπουλο που για εννέα συνεχείς περιόδους συμμετείχε σε επίσημες διοργανώσεις. 

## Τμήμα καλαθοσφαίρισης ανδρών

Σήμερα ο Κεραυνός καλλιεργεί μόνο το άθλημα της καλαθοσφαίρισης, διατηρώντας τόσο ομάδα ενηλίκων ανδρών, όσο και ακαδημίες νεαρών ηλικιακά αθλητών. Οι αθλητές του αγωνίζονται με χρώματα το κίτρινο και το μπλε, αν και επίσης έχουν χρησιμοποιηθεί εναλλακτικά το μαύρο και το λευκό. Διατηρεί νομική μορφή ερασιτεχνικού σωματείου. Ως έδρα χρησιμοποιεί το Δημοτικό Κλειστό Γυμναστήριο Αιγίου, χωρητικότητας 550 καθήμενων θεατών.

Διαθέτει στην τροπαιοθήκη του πέντε Πρωταθλήματα Α1 Κατηγορίας Αχαΐας-Ηλείας, καθώς και ένα Πρωτάθλημα Γ' Εθνικής Κατηγορίας. Η υψηλότερη Κατηγορία στην οποία έχει ποτέ διαγωνιστεί είναι η Α2 Εθνική Κατηγορία, όπου ανέβηκε για πρώτη φορά την περίοδο 2008-09.

## Παραπομπές


## Εξωτερικοί σύνδεσμοι
* «1981&#45;2016: 35 χρόνια Κεραυνός Αιγίου», αφιέρωμα στον ιστότοπο ProtiOnline.gr, 26 Μαρτίου 2016.

Κατηγορία:Α.Γ.Σ. Κεραυνός Αιγίου
Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1981
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1981
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι ενόργανης γυμναστικής
Μέγκαν Γκέιλ

Η **Μέγκαν Γκέιλ** (αγγλ.: *Megan Kate Gale*, γενν. 7 Αυγούστου 1975) είναι Αυστραλή ηθοποιός, σχεδιάστρια μόδας και μοντέλο.

## Βιογραφία
Η Γκέιλ γεννήθηκε το 1975 στο Περθ της Δυτικής Αυστραλίας από Άγγλο πατέρα, ενώ η μητέρα της είναι μισή Μαορί. Είναι η νεότερη από τα τρία παιδιά με δύο μεγαλύτερα  αδέρφια.

## Σταδιοδρομία
Η Γκέιλ σε ηλικία 18 ετών κέρδισε ένα διαγωνισμό μοντέλων στο Περθ, και μετά από αρκετά χρόνια στο μοντελινγκ, το 1999 θα άρχισει να εμφανίζεται σε  μια σειρά από διαφημίσεις για την ιταλική εταιρεία τηλεπικοινωνιών, Omnitel (σημερινή Vodafone Italia), μέχρι το 2006. 
Από το 2003 η Αυστραλιανή Τουριστική Επιτροπή είχε την Γκέιλ ως «το  πρόσωπό τους από την Αυστραλία στην  Ιταλία». 
Η Γκέιλ έχει κοσμήσει τα εξώφυλλα πολλών περιοδικών της Αυστραλίας και της Ιταλίας, μεταξύ άλλων το Marie Claire, Grazia, Gioia, GQ, καθώς επίσης τα ιταλικά Maxim, Vogue Italia και τα Αυστραλιανά InStyle και Cosmopolitan.

Η Μέγκαν Γκέιλ έχει δουλέψει με αρκετούς ιταλικούς οίκους μόδας, όπως του Τζιανφράνκο Φερέ, Genny, Gai Mattiolo, Mariella Burani και Angelo Marani  στην εβδόμαδα μόδας του Μιλάνου. Η Γκέιλ έχει επίσης συνεργαστεί με  πολλούς Αυστραλούς σχεδιαστές, όπως η Κολέτ Ντινίγκαν, Κιρίλι Τζόνστον, Λίζα Χο, και Αλεξ Πέρι. Το 2006, ήταν η σχολιάστρια μόδας για τα Αυστραλιανά τηλεοπτικά βραβεία.

Τον Ιανουάριο του 2008 η Γκέιλ ανακοίνωσε την αποχώρησή  της από το μοντελινγκ μετά από 15 χρόνια και περπάτησε στην πασαρέλα  για τελευταία φορά μόνο εβδομάδες αργότερα, στην έναρξη της χειμερινής κολεξιόν του Ντέιβιντ Τζόουνς στο Σίδνεϊ. Τον Μάρτιο του 2011, η Γκέιλ επέστρεψε στη πασαρέλα για να κλείσει το Φεστιβάλ Μόδας στη Μελβούρνη.

## Προσωπική ζωή
Τον Ιανουάριο του 2011, η Γκέιλ συνήψε σχέση με τον ποδοσφαιριστή του AFL Σων Χάμπσον. Στις 13 Μαΐου 2014, η Γκέιλ  γέννησε το γιο τους, τον Ρίβερ Άλαν Τόμας Χάμπσον. Τον Σεπτέμβριο του 2017 γέννησε και την κόρη τους Ρόζυ Μέι Ντι Χάμπσον.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Η  

Κατηγορία:Αυστραλές ηθοποιοί
Κατηγορία:Αυστραλοί μοντέλα
Ναός Ρανγκανάθα

Ο **Ναός Ρανγκανάθα** ή **ναός Ρανγκαναθασουάμι** μπορεί να αναφέρεται σε οποιοδήποτε από τα πολλά ιερά αφιερωμένα στον Ινδουιστικό θεό Ρανγκανάθα, συμπεριλαμβανομένων των ακολούθων:

* Ναός Ρανγκαναθασουάμι (Σριράνγκαμ), Επαρχία Τιρουτσιραπάλι, Ταμίλ Ναντού
* Ναός Ρανγκαναθασουάμι (Σριρανγκαπάτνα), Καρνάτακα
* Ναός Ρανγκαναθασουάμι (Σιβανασαμούντρα), Καρνάτακα
* Ναός Ρανγκανάθα (Νελλόρε), Άντρα Πραντές
* Ναός Ρανγκανάθα (Χαϊντεραμπάντ), Άντρα Πραντές
* Ναός Ρανγκανάθα (Βαβιλαβαλάσα), Άντρα Πραντές
* Ναός Ρανγκαναθασουάμι (Καραμαντάι), Ταμίλ Ναντού
Μεχμέτ Πασάς Μπουσάτλι

Ο **Μεχμέτ [[Πασάς]] Μπουσάτλι** (άκμασε το 1768 – Ιούνιος 1775) ήταν ο Οθωμανός διοικητής του Σαντζακίου της Σκόδρας (γνωστό ως Πασαλίκι της Σκόδρας, στη βόρεια Αλβανία), μεταξύ 1768 και Ιουνίου 1775. Τον διαδέχθηκε ο γιος του Μουσταφά Πασά Μπουσάτλι, και έτσι ιδρύθηκε η κληρονομική οικογένεια Μπουσάτλι της Σκόδρας.

## Ιστορία
Το 1768, ο Μεχμέτ Πασάς έγινε κυβερνήτης του σαντζακίου της Σκόδρας. Το 1769 αγωνίστηκε στην Ζαντριμά. Το 1770 πολέμησε στο Μοριά εναντίον Ελλήνων και Ρώσων, και το 1772 ο ίδιος και ο γιος του, συμμετείχε στην πορεία στο Ούλτσινι. Συνέχισε τις αξιώσεις της Σκόδρας πάνω από το Μαυροβούνιο και τη Μπρντα, και προγραμμάτισε να καταστείλει την εξέγερση στις αρχές του Απριλίου 1774, όπου βρισκόταν στην Ποντγκόριτσα και συναντήθηκε με ορισμένους οπλαρχηγούς της βόρειας Αλβανίας με φυλές για να συζητήσει τη σχεδιαζόμενη επιχείρηση. Το 1774, με τον θάνατο του Στσέπαν Μάλι τον ίδιο μήνα, επιτέθηκε στο Κούτσι και Μπιελοπαβλίτσι με 15.000 στρατιώτες, αλλά ηττήθηκε ανεπανόρθωτα και επέστρεψε στη Σκόδρα. Πέθανε τονΙούνιο του 1775 και τον διαδέχθηκε ο νεαρός γιος του Μαχμούτ Πασάς.

## Παραπομπές


Κατηγορία:Αλβανοί ευγενείς
Κατηγορία:Οθωμανοί αλβανικής καταγωγής
Κατηγορία:Οθωμανική Αλβανία
Φαν Βαν Χάι

Ο **Φαν Βαν Χάι** (Βιετναμικά: Phan Văn Khải, 25 Δεκεμβρίου 1933 – 17 Μαρτίου 2018) ήταν Βιετναμέζος πολιτικός, που υπηρέτησε ως ο πέμπτος Πρωθυπουργός της Σοσιαλιστικής Δημοκρατίας του Βιετνάμ από τις 25 Σεπτεμβρίου 1997 έως τις 27 Ιουνίου 2006.

## Ζωή και την καριέρα της
Ο Φαν Βαν Χάι γεννήθηκε στις 25 Δεκεμβρίου 1933 στην Κοινότητα Θονγκ Χόι στην επαρχία Κου Τσι στη Σαϊγκόν της Γαλλικής Ινδοκίνας. Ήδη από τα νιάτα του εργαζόταν σε επαναστατικές οργανώσεις. Μετά το τέλος του Πρώτου Πολέμου της Ινδοκίνας και την επακόλουθη διχοτόμηση της χώρας, ο Φαν Βαν Χάι άδραξε την ευκαιρία να μεταναστεύσει στο Βόρειο Βιετνάμ.

Ο Φαν Βαν Χάι προσχώρησε στην επανάσταση το 1947 και έγινε μέλος του Κομμουνιστικού Κόμματος του Βιετνάμ στις 15 Ιουλίου 1959.

Από το 1954 έως το 1959, σπούδασε και εργάστηκε στη μεταρρύθμιση της γης στο Βόρειο Βιετνάμ ενώ στη συνέχεια σπούδασε γλώσσες στο Πανεπιστήμιο Οικονομικών της Μόσχας στη Σοβιετική Ένωση μέχρι το 1965.

Μετά τον πόλεμο ο Φαν Βαν Χάι έγινε ο προσωρινός δήμαρχος της πόλης Χο Τσι Μιν. Από τις 24 Σεπτεμβρίου 1997 έως τις 24 Ιουνίου 2006 υπηρέτησε ως Πρωθυπουργός της Σοσιαλιστικής Δημοκρατίας του Βιετνάμ. Έγινε ο πρώτος Πρωθυπουργός του Βιετνάμ που επισκέφθηκε τις Ηνωμένες Πολιτείες όπου συναντήθηκε με τον Πρόεδρο Τζορτζ Μπους τον νεότερο. Στις 24 Ιουνίου 2006, ανακοίνωσε την παραίτησή του μαζί με τον Πρόεδρο Τραν Ντουκ Λουόνγκ.

Από τις 15 Δεκεμβρίου 1998 έως τις 5 Νοεμβρίου 2001 υπηρέτησε επίσης ως πρόεδρος της ASEAN.

Ο Φαν Βαν Χάι θεωρήθηκε μέτριος μεταρρυθμιστής που ενήργησε στην υποστήριξη του οικονομικού ανοίγματος της χώρας μέσα στο πολιτικό φάσμα του Βιετνάμ. Πέθανε στις 17 Μαρτίου του 2018 στο σπίτι του στη Πόλη Χο Τσι Μιν σε ηλικία 84 ετών.

## Προσωπική του ζωή
Η γυναίκα του ήταν η Νγκουγιέν Θι Σάου, πρώην αναπληρωτής διευθυντής του Τμήματος Σχεδιασμού και Επενδύσεων της Πόλης Χο Τσι Μιν. Η γυναίκα του πέθανε το 2012. Σύμφωνα με τα μέσα ενημέρωσης, είχαν αποκτήσει ένα γιο, τον Φαν Μιν Χοάν, και μια κόρη, τη Φαν Θι Μπατς Γιέν.

## Παραπομπές


## Εξωτερικοί σύνδεσμοι
* 
* Βιογραφία της Βιετναμέζικης πρεσβείας στις ΗΠΑ

Κατηγορία:Πρωθυπουργοί του Βιετνάμ
Στάδιο Μετροπολιτάνο (Μαδρίτη)

Το **Στάδιο Μετροπολιτάνο** (ισπανικά: *Estadio Metropolitano*), που αναφέρεται επίσης ως **Riyadh Air Metropolitano Stadium** για εμπορικούς λόγους, είναι στάδιο στη Μαδρίτη της Ισπανίας. Είναι το γήπεδο της Ατλέτικο Μαδρίτης από την περίοδο 2017–18. Βρίσκεται στη συνοικία Ρόσας στην περιοχή Σαν Μπας-Κανιγέχας.

Το γήπεδο κατασκευάστηκε στο πλαίσιο της ανεπιτυχούς προσπάθειας της Μαδρίτης να φιλοξενήσει το Παγκόσμιο Πρωτάθλημα Στίβου του 1997 και άνοιξε στις 6 Σεπτεμβρίου 1994 η Κοινότητα της Μαδρίτης. Το 2004 έκλεισε λόγω της προσφοράς της πόλης για τους Ολυμπιακούς του 2016. Το 2013, πέρασε στην κατοχή της Ατλέτικο Μαδρίτης, η οποία διεξήγαγε τον πρώτο της αγώνα στις 16 Σεπτεμβρίου 2017, όταν η Ατλέτικο Μαδρίτης αντιμετώπισε τη Μάλαγα στην Πριμέρα Ντιβισιόν. Το στάδιο είχε χωρητικότητα 20.000 θεατών κατά το κλείσιμό του και άνοιξε ξανά με χωρητικότητα 67.703 θεατών. Μέχρι τον Σεπτέμβριο του 2023, η χωρητικότητα είχε επεκταθεί σε 70.460 θέσεις. Στη συνέχεια αυξήθηκε σε 70.692 θέσεις με τη δημιουργία δύο σουίτες VIP, την επέκταση των VIP θέσεων και την προσθήκη μιας επιπλέον πλατφόρμας για άτομα με αναπηρία.

Το στάδιο φιλοξένησε τον τελικό του ΟΥΕΦΑ Τσάμπιονς του 2019 την 1η Ιουνίου 2019 και θα φιλοξενήσει επίσης τον τελικό του ΟΥΕΦΑ Τσάμπιονς Λιγκ του 2027. Είναι επίσης ένα από τα πιθανά γήπεδα που θα φιλοξενήσουν αγώνες στο Παγκόσμιο Κύπελλο Ποδοσφαίρου του 2030. 

## Ονομασία
Το στάδιο ήταν παλαιότερα γνωστό ως «Εστάδιο ντε λα Κομουνιδάδ ντε Μαδρίδ» (Estadio de la Comunidad de Madrid), «Ολυμπιακό Στάδιο της Μαδρίτης» (Estadio Olímpico de Madrid) και πιο συχνά με το προσωνύμιο «Εστάδιο ντε λα Πεινέτα» (Estadio de la Peineta). Τα δικαιώματα ονοματοδοσίας αποκτήθηκαν από την κινεζική εταιρεία Wanda Group. Μετά τη λήξη της συμφωνίας με την Wanda Group στο τέλος της περιόδου 2021–22, η εταιρεία ακινήτων Cívitas Pacensis έγινε ο συνεργάτης για τα δικαιώματα ονομασίας του σταδίου. Στις 9 Οκτωβρίου 2024, η Riyadh Air, η δεύτερη εθνική αεροπορική εταιρεία της Σαουδικής Αραβίας και χορηγός της Ατλέτικο Μαδρίτης, έγινε η νέα συνεργάτης για τα δικαιώματα ονομασίας. Λόγω των κανονισμών χορηγίας της UEFA, το στάδιο είναι γνωστό στα υλικά μάρκετινγκ της UEFA ως «Στάδιο Μετροπολιτάνο» (Estadio Metropolitano).

## Εικόνες

 Metropolitano (julio-2017) 02.JPG|Εξωτερική όψη του σταδίου
 Estadio Metropolitano de Madrid.jpg|Άποψη του σταδίου


## Παραπομπές


## Εξωτερικοί σύνδεσμοι
* Gallery in the web of the club (updated)

Κατηγορία:Στάδια ποδοσφαίρου στην Ισπανία
Κατηγορία:Κτίρια και κατασκευές στη Μαδρίτη
Κατηγορία:Ατλέτικο Μαδρίτης
Τσέτες

[thumb|250px|Τούρκος τσέτης επιδεικνύει τα κλοπιμαία του, στην παραλία της [Φώκαιας (φωτογραφία από μέλος της τοπικής γαλλικής αρχαιολογικής αποστολής).]]
Οι **Τσέτες** (, μτφ. «συμμορίτες») ήταν Μουσουλμάνοι υπότροποι κατάδικοι οπλισμένοι άτακτοι ληστές οι οποίοι δραστηριοποιούνταν στην Μικρά Ασία από την περίοδο του Α΄ Παγκοσμίου Πολέμου, στρατολογημένοι και εξοπλισμένοι από τα τοπικά τμήματα της νεοτουρκικής επιτροπής «Ένωση και Πρόοδος». 

Ήταν ιδιαίτερα κακόφημοι άνθρωποι, υπεύθυνοι για αμέτρητες βιαιοπραγίες, βιασμούς και δολοφονίες αμάχων, καθώς και λεηλασίες και πλιάτσικο τα οποία πραγματοποιούσαν σε συνεργασία με την Τουρκική Χωροφυλακή ή υπό την ανοχή της. Επίσης ήταν υπεύθυνοι για τις θηριωδίες σε βάρος των Χριστιανών Αρμενίων, Ασσυρίων και Ελλήνων, οι οποίες έλαβαν χώρα κατά την διάρκεια της δεκαετίας του 1910 και του 1920.

## Δείτε επίσης
* Βασιβουζούκοι
* Ζεϊμπέκοι
* Τσέτνικ

## Παραπομπές


Κατηγορία:Γενοκτονία των Αρμενίων
Κατηγορία:Γενοκτονία των Ελλήνων της Μικράς Ασίας και της Ανατολικής Θράκης
Κατηγορία:Ιστορία της Οθωμανικής Αυτοκρατορίας
Κατηγορία:Στρατιωτικοί σχηματισμοί της Οθωμανικής Αυτοκρατορίας
Κατηγορία:Μικρασιατική Εκστρατεία
Κατηγορία:Τουρκικές λέξεις και φράσεις
Σπυρίδων Κατσώτας

Ο **Σπυρίδων Κατσώτας** (1927 - 2 Φεβρουαρίου 2015) ήταν Έλληνας πολιτικός.

## Βιογραφία
Ήταν γιος του Παυσανία Κατσώτα. Ήταν αξιωματικός του στρατού και είχε αποστρατευθεί με τον βαθμό του ταγματάρχη. Στις εκλογές του 1964 εξελέγη με την Ένωση Κέντρου βουλευτής Αιτωλοακαρνανίας. Εσωκομματικά ανήκε στην ομάδα του Ανδρέα Παπανδρέου.

Τη νύχτα του πραξικοπήματος της 21ης Απριλίου συνελήφθη από την αστυνομία.  Εν συνεχεία, όμως, ήταν ένας από τους 59 πολιτικούς που βολιδοσκοπήθηκε από το δικτατορικό καθεστώς για τη συμμετοχή του σε κάποια κυβέρνηση ενώ συναντήθηκε με τον Γεώργιο Παπαδόπουλο, συνάντηση την οποία δημόσια επιδοκίμασε ο πατέρας του, Παυσανίας Κατσώτας. Αντίθετα ο Ανδρέας Παπανδρέου αποδοκίμασε τις κινήσεις του Κατσώτα χαρακτηρίζοντάς τον προδότη. Το 1971 υπέγραψε μαζί με άλλους πρώην βουλευτές δήλωση, με την οποία επιδοκίμαζαν το καθεστώς Παπαδόπουλου. Τελικά στις 31 Ιουλίου 1972 διορίστηκε υφυπουργός παρά τω πρωθυπουργώ στην δικτατορική κυβέρνηση Παπαδόπουλου. 

Ήταν παντρεμένος με την Έλσα Παπαδημητρίου σε πρώτο γάμο. Τον Οκτώβριο του 2012 τρεις ληστές εισήλθαν στο διαμέρισμά του δολοφονώντας τη δεύτερη σύζυγό του.

## Παραπομπές


Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες αξιωματικοί του Στρατού Ξηράς
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Βουλευτές εκλεγμένοι με την Ένωση Κέντρου
Κέλι Γκέιλ

Η **Κέλι Ολίβια Γκέιλ** (αγγλικά: Kelly Olivia Gale, γενν. 14 Μαΐου 1995) είναι μοντέλο ινδικής & αυστραλιανής καταγωγής, γεννημένη στη Σουηδία. Είναι παγκοσμίως γνωστή για τη συνεργασία της με την εταιρεία Victoria's Secret, τα εξώφυλλα της στα περιοδικά "Sports Illustrated" και "Playboy" καθώς και την εμφάνιση της στο βίντεοκλιπ του Ενρίκε Ιγκλέσιας για το τραγούδι «Duele el Corazón».

## Πρώιμα χρόνια
Γεννήθηκε και μεγάλωσε στο Γκέτεμποργκ της Σουηδίας. Έζησε επίσης στην Γκάνα και την Αυστραλία. Η μητέρα της, Γκιτά, γεννήθηκε στην Ινδία από όπου και κατάγεται, αλλά σε ηλικία πέντε ετών, υιοθετήθηκε από σουηδική οικογένεια. Ο πατέρας της, Τζεφ, είναι φωτογράφος και πρώην ποδοσφαιριστής από την Αυστραλία. Έχει δύο μικρότερους αδελφούς, τους Σαμ και Τζέιμι.

Ξεκίνησε να ασχολείται με τον αθλητισμό σε μικρή ηλικία, παίζοντας ποδόσφαιρο και τένις από επτά ετών. Φοίτησε στο σχολείο Göteborgs Högre Samskola.

Σε ηλικία 13 ετών, ανακαλύφθηκε από έναν ατζέντη μοντέλων έξω από μια καφετέρια στο Γκέτεμποργκ. Μια από τις πρώτες της δουλειές ως μοντέλο, ήταν για την εταιρεία H&M.

## Καριέρα
Η πρώτη της μεγάλη επίδειξη μόδας ήταν με τον οίκο Chanel το 2012.

Το 2013, επιλέχθηκε να περπατήσει για πρώτη φορά στη πασαρέλα της επίδειξης μόδας της Victoria's Secret, στην οποία περπάτησε ξανά τις χρονιές 2014, 2016, 2017 και 2018.

Έχει συνεργαστεί σε διαφημίσεις και καταλόγους των εταιρειών H&M και H-I-G-H. Έχει περπατήσει στις πασαρέλες επιδείξεων μόδας για σχεδιαστές και οίκους όπως Tommy Hilfiger, Tom Ford, Jean Paul Gaultier, John Galliano, Chanel, Ralph Lauren, Christopher Kane, Reem Acra, Narciso Rodriguez, Badgley Mischka, Vivienne Tam, Diane von Fürstenberg, Nanette Lepore, L'Wren Scott, Thomas Tait, Houghton και Rag & Bone.

Έχει φωτογραφηθεί για editorials των περιοδικών Elle, Lucky, Teen Vogue, Vogue (Ινδία, Ιταλία, Αυστραλία), ενώ το Σεπτέμβριο του 2016, πόζαρε στο εξώφυλλο του περιοδικού Playboy.

Έχει συνεργαστεί με τα πρακτορεία μοντέλων Ford Models (Νέα Υόρκη, Παρίσι), Why Not Model Management (Μιλάνο), Elite Model Management (Λονδίνο, Βαρκελώνη), Unique Models (Κοπεγχάγη), Modelink (Γκέτεμποργκ) και MP Stockholm (Στοκχόλμη).
## Εξωτερικοί σύνδεσμοι
* Βιογραφία της 

Κατηγορία:Αυστραλοί μοντέλα
Κατηγορία:Σουηδές μοντέλα
Κάστρο του Γκβοζντάνσκο

Το **Κάστρο του Γκβοζντάνσκο** βρίσκεται στην κομητεία Σίσακ Μοσλάβινα, στην κεντρική Κροατία, και έχει πάρει το όνομά του από το ομώνυμο χωριό, που βρίσκεται κοντά στο κάστρο.

Πρώτη φορά γίνεται αναφορά στο Κάστρο του Γκβοζντάνσκο το 1488. Ανήκε στην Κροατοουγγρική οικογένεια ευγενών Ζρίνσκι (Zrinski), που είχαν δικαιώματα εξόρυξης στη περιοχή. Ο Νίκολα III Zrinski και ο γιος του Nikola Šubić Zrinski επισκέπτονταν συχνά το κάστρο για να επιθεωρήσουν τα ορυχεία.

Οι Οθωμανοί προσπάθησαν πολλές φορές να καταλάβουν το κάστρο. Οι πιο σημαντικές απόπειρες κατάληψής του έγιναν το 1561 από τον Malkoč-beg, το 1574 από τον Φερχάντ Μπέι (Ferhad beg) και το 1576 από τον Καπιντζί Πασά (Kapidži-pasha). Τελικά οι Οθωμανοί κατέλαβαν το Κάστρο του Γκβοζντάνσκο στις 13 Ιανουαρίου 1578, ύστερα από πολιορκία περίπου 3 μηνών. Τη πολιορκία διεξήγαγε ο Φερχάτ Πασά Σοκόλοβιτς με 10.000 άνδρες.

## Παραπομπές


Γ
Ραλφ Μόρτιμερ

Ο **Ραλφ Μόρτιμερ** (πριν το 1198 - 6 Αυγούστου 1246) ήταν δεύτερος γιος του Ρότζερ Μόρτιμερ του Γουίγκμορ και της Ισαβέλλας των Φερρέρ του κάστρου του Γουίγκμορ στο Χερεφορντσάιρ. Διαδέχθηκε τον μεγαλύτερο αδελφό του Ούγο πριν τις 23 Νοεμβρίου 1227 και έκτισε τα κάστρα του Κέφνλις και του Κνούκλας (1240).
Με την σύζυγο του Γζυλάντους Ντου (1230) κόρη του Λιουέλιν Δε Γκρέιτ απέκτησε :

*Ρότζερ Μόρτιμερ, 1ος βαρόνος του Μόρτιμερ
*Ούγος Μόρτιμερ 
*Τζων Μόρτιμερ 
*Πέτερ Μόρτιμερ

## Παραπομπές


## Πηγές
*Remfry, P.M., Wigmore Castle Tourist Guide and the Family of Mortimer 
*Ancestral Roots of Certain American Colonists Who Came to America Before 1700 by Frederick Lewis Weis; Lines 132C-29, 176B-28, 28-29, 67-29, 77-29, 176B-29
*A history of Wales from the earliest times to the Edwardian conquest (Longmans, Green & Co.) John Edward Lloyd (1911)

Κατηγορία:Οικογένεια Μόρτιμερ
Έκτη Στρατιά (Γερμανία)

Η **6η Στρατιά** ονομαζόταν μία γερμανική στρατιά η οποία δημιουργήθηκε με σκοπό την νίκη στην μάχη του Στάλινγκραντ το 1942 της Γερμανικής επίθεσης στην Σοβιετική Ένωση. Ήταν υπό τις διαταγές του Στρατάρχη Φρίντριχ Πάουλους. Στο τέλος της μάχης η στρατιά αποδεκατίστηκε και παραδόθηκε στις 2 Φεβρουαρίου του 1943 μετά από την περικύκλωσή της, και τα τελευταία επιζόντα στρατεύματα έκαναν μία πορεία θανάτου, περπατώντας τεράστιες αποστάσεις μέσα στον ρωσικό χειμώνα.

## Δείτε επίσης

* Β΄ Παγκόσμιος Πόλεμος

Κατηγορία:Γερμανικοί στρατιωτικοί σχηματισμοί του Β' Παγκοσμίου Πολέμου